*Sarunu procedūras ar publikāciju „Vilces pakalpojums Latvijas pierobežas iecirkņos līdz pieņemšanas/nodošanas dzelzceļa stacijām” nolikums*

 *(apstiprināts ar iepirkuma komisijas 2023.gada 6.februāra 1.sēdes protokolu)*

SARUNU PROCEDŪRAS AR PUBLIKĀCIJU

**„Vilces pakalpojums Latvijas pierobežas iecirkņos līdz pieņemšanas/nodošanas dzelzceļa stacijām”**

NOLIKUMS

(iepirkuma id.Nr. LDZ 2022/245-SPAV)

Rīga, 2023

1. **VISPĀRĪGĀ INFORMĀCIJA**
	1. Sarunu procedūras nolikumā ir lietoti šādi termini:
		1. komisija – VAS „Latvijas dzelzceļš” iepirkuma komisija, kas pilnvarota organizēt sarunu procedūru ar publikāciju;
		2. sarunu procedūra (turpmāk var tikt saukta arī kā „iepirkums”, „iepirkuma procedūra”) – sarunu procedūra ar publikāciju „Vilces pakalpojums Latvijas pierobežas iecirkņos līdz pieņemšanas/nodošanas dzelzceļa stacijām”;
		3. sarunu procedūras nolikums (turpmāk var tik saukts arī kā „nolikums”, „sarunu procedūras dokumenti”) - sarunu procedūras nolikums ar pielikumiem un jebkuri sarunu procedūras nolikuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā;
		4. ieinteresētais izpildītājs - izpildītājs, kurš saņēmis sarunu procedūras nolikumu;
		5. pasūtītājs - VAS „Latvijas dzelzceļš”;
		6. pretendents – izpildītājs, kurš ir iesniedzis piedāvājumu sarunu procedūrai;
		7. pakalpojums - vilces pakalpojums Latvijas pierobežas iecirkņos līdz pieņemšanas/nodošanas dzelzceļa stacijām, saskaņā ar nolikumu un tā pielikumiem (turpmāk var tikt saukts arī kā sarunu procedūras priekšmets).
	2. **Rekvizīti:**
		1. **Pasūtītājs un maksātājs:** VAS „Latvijas dzelzceļš”, vienotais reģistrācijas Nr.: 40003032065, PVN reģistrācijas Nr.: LV40003032065, juridiskā adrese: Gogoļa iela 3, Rīga, LV-1547, Latvija. Bankas dati: Luminor Bank AS Latvijas filiāle, norēķinu konta Nr.: LV17RIKO0000080249645,bankas kods: RIKOLV2X.
	3. **Pasūtītāja kontaktpersona:**
		1. organizatoriska rakstura jautājumos un jautājumos par sarunu procedūras nolikumu: iepirkuma komisijas sekretāre - VAS „Latvijas dzelzceļš” Iepirkumu biroja galvenā iepirkumu speciāliste Liene Popova, tālrunis: +371 28377135, e-pasta adrese: *liene.popova@ldz.lv*.
	4. **Piedāvājuma iesniegšana un atvēršana:**
		1. piedāvājumu sarunu procedūrā **iesniedz** **līdz 2023.gada 28.februārim plkst. 09.30**, Gogoļa ielā 3, Rīgā, LV-1547, Latvijā, 1.stāvā, 100.kabinetā (VAS „Latvijas dzelzceļš” Kancelejā). Piedāvājumu iesniedz personīgi, ar kurjera starpniecību vai ierakstītā vēstulē;
		2. piedāvājumu sarunu procedūrā **atver 2023.gada 28.februārī,** **plkst. 10.00**, Gogoļa ielā 3, Rīgā, LV-1547, Latvijā (VAS „Latvijas dzelzceļš” Iepirkumu birojā);
		3. piedāvājumu, kas iesniegts komisijai pēc 1.4.1.punktā noteiktā termiņa, pasūtītājs nosūta atpakaļ ieinteresētajam izpildītājam bez izskatīšanas;
		4. sarunu procedūrā **nav atļauts iesniegt piedāvājuma variantus**;
		5. pretendents var grozīt vai atsaukt savu piedāvājumu, iesniedzot komisijai par to rakstisku paziņojumu līdz nolikuma 1.4.1.punktā noteiktajam termiņam. Šādā gadījumā pretendents uz aploksnes norāda „Piedāvājuma grozījums” vai „Piedāvājuma atsaukums”;
		6. ja komisija saņem pretendenta piedāvājuma atsaukumu vai grozījumu, to atver pirms piedāvājuma;
		7. piedāvājumu atvēršana nav atklāta[[1]](#footnote-1);
		8. komisija piedāvājumus atver to iesniegšanas secībā, nosaucot pretendentu, piedāvājuma iesniegšanas laiku un apjomu, piedāvāto cenu piedāvātajā sarunu procedūras priekšmeta daļā pilnā apjomā.
	5. **Piedāvājuma derīguma termiņš:** 100 (viens simts) dienas no piedāvājuma atvēršanas dienas.
	6. Piedāvājuma nodrošinājums netiek piemērots.
	7. **Piedāvājuma noformēšana:**
		1. piedāvājumu iesniedz aizlīmētā aploksnē, uz kuras norāda: „Piedāvājums sarunu procedūrai ar publikāciju „Vilces pakalpojums Latvijas pierobežas iecirkņos līdz pieņemšanas/nodošanas dzelzceļa stacijām”. Neatvērt līdz 2021.gada **28.februārim** plkst. 10.00” un adresē: VAS „Latvijas dzelzceļš” Iepirkumu birojam, Gogoļa ielā 3, Rīgā, Latvijā, LV-1547. Uz piedāvājuma aploksnes norāda arī pretendenta nosaukumu, adresi un tālruņa numuru;
		2. sarunu procedūrā iesniedz 1 (vienu) piedāvājuma oriģinālu un 1 (vienu) kopiju. Uz piedāvājuma oriģināla titullapas norāda „ORIĢINĀLS”, uz piedāvājuma kopijas titullapas - „KOPIJA”. Ja starp sējumiem tiks konstatētas pretrunas, vērā tiks ņemts piedāvājuma oriģināls;
		3. piedāvājumu iesniedz cauršūtu vai caurauklotu *(izņemot dokumentu, kas atbilstoši nolikuma 1.7.4.punktam iesniedzams atsevišķi)*, rakstveidā latviešu valodā vai citā valodā, pievienojot tulkojumu latviešu valodā. Par dokumentu tulkojuma atbilstību oriģinālam atbild pretendents;
		4. piedāvājuma un tam pievienoto papildus dokumentu izstrādāšanā un noformēšanā ievēro Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasības (attiecībā uz dokumentu parakstīšanu, atvasinājumu, tulkojumu noformēšanu, apliecināšanu u.tml.);
		5. pasūtītājs pēc piedāvājumu atvēršanas var pieprasīt pretendentiem 1 (vienas) darba dienas laikā iesniegt piedāvājumu (tajā skaitā piedāvājumā iekļauto informāciju un dokumentus) arī elektroniski.
	8. **Piedāvājuma cena:**
		1. piedāvājuma cenā jābūt iekļautām **pilnīgi visām** pretendenta izmaksām, kas saistītas ar pakalpojuma izpildi, t.sk., lokomotīves izmantošanas izmaksas, lokomotīves brigādes darba un apkalpošanas izmaksas, personāla un administratīvās izmaksas, sociālais u.c. nodokļi (izņemot PVN) saskaņā ar Latvijas Republikas tiesību aktiem, pieskaitāmās izmaksas, ar samērīgu peļņu un riska faktoriem saistītās izmaksas, neparedzamie izdevumi u.tml.;
		2. piedāvājuma cenā (finanšu piedāvājumā) neiekļautās izmaksas līguma izpildes laikā netiks kompensētas. Piedāvātajai cenai (attiecīgi līgumā fiksētajai cenai par pakalpojuma izpildi) līguma izpildes laikā jābūt nemainīgai: arī valūtas kursa, cenu inflācijas un citu pakalpojumu izmaksas ietekmējošu faktoru izmaiņu gadījumos;
		3. finanšu piedāvājumā, rakstot cenu un summu, skaitļi jānoapaļo līdz simtdaļām (divi cipari aiz komata). Finanšu piedāvājumā ir jābūt norādītām pilnīgi visām pretendenta izmaksām, kas saistītas ar pakalpojuma izpildi atbilstoši nolikuma prasībām;
		4. pieteikumā (finanšu piedāvājumā) dalībai sarunu procedūrā (nolikuma 3.pielikums) piedāvājuma cena jānorāda EUR (bez PVN).
	9. **Piedāvājumā iekļaujamā informācija un dokumenti:** skatīt sarunu procedūras nolikuma 1.pielikumu „Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti.
	10. **Pasūtītājam iesniedzamo dokumentu derīguma termiņš:**
		1. pretendenta izslēgšanas gadījumu neattiecināmību apliecinošās izziņas un citus līdzvērtīgus dokumentus, kurus izsniedz Latvijas Republikas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas;
		2. komisija, izmantojot publiski pieejamās datu bāzes un publiski pieejamo informāciju var pārbaudīt un pārliecināties par pretendenta (Latvijas Republikā reģistrēta uzņēmuma) faktisko situāciju uz pieprasījuma brīdi – vai uz to neattiecas obligātie pretendentu izslēgšanas nosacījumi. Komisija ir tiesīga jebkurā brīdī pieprasīt no pretendenta iesniegt kompetentu institūciju izsniegtus aktuālus dokumentus, kas apliecina, ka uz pretendentuneattiecas obligātie pretendentu izslēgšanas nosacījumi, īpaši gadījumos, ja minēto informāciju nav iespējams pārbaudīt publiski pieejamās datu bāzēs.
	11. **Sarunu procedūras dokumentu izsniegšana un informācijas sniegšana:**
		1. pasūtītājs **nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem**, tai skaitā iepirkuma līguma projektam, pasūtītāja tīmekļvietnē [*www.ldz.lv*](http://www.ldz.lv) sadaļā „*Iepirkumi*” pie attiecīgā iepirkuma sludinājuma;
		2. ja pasūtītājs objektīvu iemeslu dēļ nevar nodrošināt brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam, pasūtītājs tos izsūta vai izsniedz ieinteresētajiem piegādātājiem (pretendentiem) 6 darba dienu laikā pēc attiecīga pieprasījuma saņemšanas;
		3. **ieinteresētajam piegādātājam ir pienākums sekot līdzi pasūtītāja tīmekļvietnē** [*www.ldz.lv*](http://www.ldz.lv) **sadaļā „*Iepirkumi*” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētā persona nav iepazinusies ar minēto informāciju;**
		4. ja ieinteresētais piegādātājs ir laikus (ne vēlāk kā 6 dienas pirms piedāvājuma iesniegšanas termiņa beigām) pieprasījis pasūtītājam uz nolikuma 1.3.punktā norādīto e-pasta adresi papildu informāciju (skaidrojumu) par iepirkumu, pasūtītājs to sniedz 5 darba dienu laikā pēc attiecīga pieprasījuma saņemšanas. Ja pieprasījums ir iesniegts vēlāk par norādīto termiņu, pasūtītājs izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, pasūtītājs sniedz atbildi;
		5. **pasūtītājs ievieto nolikuma 1.11.4.punktā minēto informāciju (papildus informāciju, skaidrojumus, nolikuma grozījumus) tīmekļvietnē, kurā ir pieejami iepirkuma dokumenti un visi papildus nepieciešamie dokumenti, kā arī elektroniski nosūta atbildi ieinteresētajam piegādātājam, kurš uzdevis jautājumu;**
		6. iepirkuma dokumentos iekļautie fizisko personu dati tiks apstrādāti, pamatojoties uz 2016.gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir VAS „Latvijas dzelzceļš”;
		7. sarunu procedūrā iesniegtā piedāvājuma dokumentācija paliek pasūtītāja rīcībā un netiek atgriezta atpakaļ.
2. **INFORMĀCIJA PAR SARUNU PROCEDŪRAS PRIEKŠMETU**
	1. **Sarunu procedūras priekšmets:** vilces pakalpojums Latvijas pierobežas iecirkņos līdz pieņemšanas/nodošanas dzelzceļa stacijām, saskaņā ar nolikumu un tā pielikumiem (turpmāk – pakalpojums).

Pakalpojums nepieciešams, lai VAS „Latvijas dzelzceļš” starpniecības pakalpojumu ietvaros nodrošinātu pārvadātājam – vilces pakalpojuma pieteicējam iespēju nogādāt kravu iecirknī no valsts robežas līdz pieņemšanas/nodošanas stacijai un no pieņemšanas/nodošanas stacijas līdz valsts robežai, izpildot savas no noslēgtajiem pārvadājuma līgumiem izrietošās pārvadātāja saistības.

Iepirkuma priekšmets ir sadalīts 3 (trīs) daļās, plānojot pakalpojuma izpildi dzelzceļa iecirkņos atsevišķi:

**1.daļa – „Daugavpils – Indra – valsts robeža”**;

**2.daļa – „Rēzekne – Zilupe – valsts robeža”**;

**3.daļa – „Rēzekne – Kārsava – valsts robeža”**.

* 1. Piedāvājumu pretendents var iesniegt gan par visu sarunu procedūras priekšmetu kopumā, gan atsevišķām tā daļām pilnā apjomā.
	2. **Līguma:**
		1. izpildes termiņš: **12 (divpadsmit) kalendāro mēnešu** laikāno līguma noslēgšanas brīža;
		2. izpildes vietas: **dzelzceļa iecirkņi: Daugavpils – Indra – valsts robeža, Rēzekne – Zilupe – valsts robeža, Rēzekne – Kārsava – valsts robeža** (pierobežas iecirkņi) saskaņā ar Tehnisko specifikāciju (nolikuma 2.pielikums);
		3. izpildes veids: pakalpojumi.
	3. Pasūtītājašim iepirkumam paredzētā finanšu budžeta summa sarunu procedūras priekšmeta 3 (trīs) daļām kopā nepārsniegs **299 000 EUR** (*divi simti deviņdesmit deviņi tūkstoši euro un 00 centi*) bez PVN. Šo summu plānots sadalīt proporcionāli vienādi katrai sarunu procedūras priekšmeta daļai atsevišķi.
	4. **Iepirkuma nomenklatūras (CPV) galvenais kods: 60000000-8**(*Transporta pakalpojumi (izņemot atkritumu transportu*)).Iepirkuma nomenklatūras (CPV) papildu kods: 60200000-0 (*Dzelzceļa transporta pakalpojumi*).

**2.6. Tehniskās specifikācijas:** pretendents apņemas kvalitatīvi nodrošināt pakalpojuma izpildi pilnā apjomā saskaņā ar Tehnisko specifikāciju (sk. nolikuma 2.pielikumu) un normatīvo aktu prasībām.

* 1. Pasūtītājs ir tiesīgs finansiālu vai citu apsvērumu dēļ palielināt vai samazināt kādu sarunu procedūras priekšmeta daļu, vai noslēgt līgumu par kādu no sarunu procedūras priekšmeta daļu vai daļām.
1. **PRETENDENTU IZSLĒGŠANAS NOTEIKUMI**

Skatīt nolikuma 1.pielikumā„Pretendentuatlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti”.

1. **kvalifikācijas PRASĪBAS**

Skatīt nolikuma 1.pielikumu „Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti”.

1. **PRETENDENTU PIEDĀVĀJUMU IZVĒRTĒŠANA**
	1. **Piedāvājumu izvēles kritērijs:** sarunu procedūras nolikuma prasībām atbilstošs saimnieciski visizdevīgākais piedāvājums, ņemot vērā cenas kritērijus par katru sarunu procedūras priekšmeta daļu pilnā apjomā.
	2. **Saimnieciski visizdevīgākā piedāvājuma vērtēšanas kritēriji, to skaitliskās vērtības un vērtēšanas metodika:**

saimnieciski visizdevīgākais piedāvājums tiek noteikts, ņemot vērā sekojošus kritērijus un to īpatsvaru:

|  |  |  |
| --- | --- | --- |
| **Nr.****p.k.** | **Vērtēšanas kritēriji** | **Maksimālā skaitliskā vērtība (punkti)** |
|  | **C- Cena EUR (bez PVN)** | **100** |
| C1 | Cena par 1 (vienu) pakalpojuma stundu par vienas lokomotīves izmantošanu (EUR bez PVN) | 50 |
| C2 | Cena par 1 (vienu) pakalpojuma stundu par lokomotīves brigādes darbu (EUR bez PVN) | 30 |
| C3 | Citas ar pakalpojuma sniegšanu un norēķiniem saistītās izmaksas (EUR bez PVN) mēnesī | 20 |

Kritērijā **C** „Cena” piedāvājumam ar viszemāko cenu tiks piešķirts maksimālais punktu skaits, bet pārējiem piedāvājumiem punkti tiks aprēķināti proporcionāli attiecībā pret lētāko.

Punktu piešķiršanas metodoloģija vērtēšanas kritērijos C1, C2 un C3: punkti piedāvājumiem tiks aprēķināti saskaņā ar šādu formulu: **C** = zc / pc x Nc, kur:

zc – viszemākā piedāvātā cena;

pc – vērtējamā piedāvājuma cena;

Nc – cenas kritērija maksimālā skaitliskā vērtība.

* 1. **Piedāvājumu vērtēšanas kārtība:**
		1. Veicot pretendentu atlasi, komisija pārbauda piedāvājuma noformējuma, satura, pretendenta kvalifikācijas atbilstību sarunu procedūras nolikuma prasībām, kā arī vai ir iesniegti visi nepieciešamie dokumenti un pārliecinās, vai uz pretendentu neattiecas sarunu procedūras nolikuma 3.punktā minētie izslēgšanas gadījumi. Ja pretendents vai pretendenta piedāvājums neatbilst kādām no minētajām prasībām, komisija var noraidīt pretendenta piedāvājumu un izslēgt pretendentu no turpmākās dalības sarunu procedūrā.

 Ja piedāvājumā ir pieļauta noformējuma prasību neatbilstība, komisija vērtē to būtiskumu un lemj par piedāvājuma noraidīšanas pamatotību.

 Komisija ir tiesīga pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības;

* + 1. pēc nolikuma 5.3.1.punktā minētās pārbaudes komisija izvērtē pretendenta piedāvājuma atbilstību sarunu procedūras nolikuma tehniskajām prasībām. Ja piedāvājums neatbilst minētajām prasībām, komisija var noraidīt pretendenta piedāvājumu un izslēgt pretendentu no turpmākās dalības sarunas procedūrā;
		2. piedāvājumu vērtēšanas laikā komisija pārbauda, vai pieteikumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto pieteikuma summu komisija paziņo pretendentam, kura pieļautās kļūdas labotas. Vērtējot piedāvājumu, komisija ņem vērā labojumus;
		3. pasūtītājs ir tiesīgs lūgt, lai pretendents vai kompetenta institūcija precizē vai izskaidro piedāvājuma dokumentus, kas iesniegti atbilstoši sarunu procedūras nolikumā izvirzītajām kvalifikācijas prasībām, kā arī piedāvājumu vērtēšanas gaitā pieprasīt, lai tiek izskaidrota piedāvājumā iekļautā informācija;
		4. ja pretendentu piedāvājumi pasūtītājam nav izdevīgi, komisija ir tiesīga pirms lēmuma par sarunu procedūras rezultātu pieņemšanas piedāvāt visiem pretendentiem, kuri iesnieguši sarunu procedūras nolikuma prasībām atbilstošus piedāvājumus, samazināt piedāvājuma cenu grozot vai negrozot Tehnisko specifikāciju;
		5. pirms lēmuma pieņemšanas par iepirkuma līguma slēgšanas tiesību piešķiršanu, tiek veikta pārbaude attiecībā uz pretendentu, kuram būtu piešķiramas līguma slēgšanas tiesības saskaņā ar Starptautisko un Latvijas Republikas nacionālo sankciju likumu. Pretendents tiks izslēgts no dalības iepirkumā un tā piedāvājums netiks izskatīts, ja attiecībā uz pretendentu vai kādu no likumā minētajām personām tiks konstatētas Starptautisko un Latvijas Republikas nacionālo sankciju likuma 11. 1 panta pirmajā daļā noteiktās sankcijas, kuras ietekmē līguma izpildi;
		6. pēc nolikuma 5.3.6.punktā minētās informācijas izvērtēšanas komisija izvēlas saimnieciski visizdevīgāko piedāvājumu, saskaņā ar piedāvājuma vērtēšanas kritēriju, un pretendentu, uz kuru nav attiecināmi sarunu procedūras nolikuma izslēgšanas gadījumi.
1. **SARUNAS AR PRETENDENTIEM, IZLOZE**
	1. Sarunas pēc nepieciešamības var tikt rīkotas pēc piedāvājumu pārbaudes vai piedāvājumu pārbaudes gaitā, ja:
		1. komisijai nepieciešami piedāvājumu precizējumi;
		2. nepieciešams vienoties par iespējamām izmaiņām sarunu procedūras priekšmetā, līguma projekta būtiskos grozījumos, piemēram: izpildes termiņos, sarunu procedūras priekšmeta apjomā, tehniskajos noteikumos;
		3. nepieciešams vienoties par pasūtītājam izdevīgāku cenu un samaksas noteikumiem.
	2. Gadījumā, ja divi vai vairāk pretendenti ir iesnieguši nolikuma prasībām atbilstošus piedāvājumus ar vienādām zemākajām cenām, uzvarētāja noteikšanai komisija veiks izlozi.
	3. Sarunas un izloze tiks protokolētas.
	4. Iepirkuma ietvaros var tikt paredzētas atkārtotas piedāvājumu iesniegšanas. Šajā gadījumā atkārtoto iesniegto piedāvājumu atvēršana nav atklāta[[2]](#footnote-2).
2. **SARUNU PROCEDŪRAS REZULTĀTU PAZIŅOŠANA UN IEPIRKUMA LĪGUMA NOSLĒGŠANA**
	1. Sarunu procedūra beidzas pēc visu pretendentu noteiktā kārtībā iesniegto piedāvājumu izvērtēšanas, sarunām (ja nepieciešams), sarunu procedūras uzvarētāja noteikšanas vai pēc sarunu procedūras izbeigšanas, vai pārtraukšanas.
	2. Ja sarunu procedūrā nav iesniegti piedāvājumi vai ja iesniegtie piedāvājumi neatbilst sarunu procedūras dokumentos noteiktajām prasībām, komisija pieņem lēmumu izbeigt sarunu procedūru.
	3. Komisija ir tiesīga jebkurā brīdī pārtraukt sarunu procedūru, ja tam ir objektīvs pamatojums.
	4. Ja sarunu procedūrā iesniegts viens piedāvājums, komisija lemj, vai tas atbilst sarunu procedūras nolikumam, vai tas ir izdevīgs un vai attiecīgo pretendentu var atzīt par uzvarētāju sarunu procedūrā.
	5. Pasūtītāja iekšējos normatīvajos aktos noteiktajā kārtībā pieņemtais lēmums par sarunu procedūras rezultātu un līguma slēgšanu ir pamats līguma noslēgšanai ar sarunu procedūras uzvarētāju (atbilstoši sarunu procedūras nolikuma 4.pielikumam).
	6. Pasūtītājs 5 (piecu) darba dienu laikā pēc lēmuma pieņemšanas rakstiski informē visus pretendentus par sarunu procedūras rezultātu. Gadījumā, ja sarunu procedūra tika izbeigta vai pārtraukta, komisija vienlaikus informē visus pretendentus par visiem iemesliem, kuru dēļ sarunu procedūra tika izbeigta vai pārtraukta.
	7. Ja izraudzītais pretendents atsakās slēgt iepirkuma līgumu, pasūtītājs pieņem lēmumu slēgt līgumu ar nākamo pretendentu, kurš piedāvājis viszemāko cenu, vai pārtraukt sarunu procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis viszemāko cenu, bet tas atsakās līgumu slēgt, pasūtītājs pieņem lēmumu pārtraukt sarunu procedūru, neizvēloties nevienu piedāvājumu.

**Pielikumā:**

**1.pielikums** – Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti) uz 4 (četrām) lpp.;

**2.pielikums** – Tehniskā specifikācija uz 2 (divām) lpp.;

**3.pielikums** – Pieteikums dalībai sarunu procedūrā */forma/* uz 3 (trīs) lpp.;

**4.pielikums** – Līguma projekts uz 7 (septiņām) lpp.

VAS „Latvijas dzelzceļš”

Iepirkumu biroja vadītāja D.Smilktena

*Liene Popova +371 28377135*

**1.pielikums**

 VAS „Latvijas dzelzceļš” sarunu procedūras ar publikāciju

„Vilces pakalpojums Latvijas pierobežas iecirkņos līdz

 pieņemšanas/nodošanas dzelzceļa stacijām” nolikumam

**PRETENDENTU ATLASE (izslēgšanas noteikumi, kvalifikācijas prasības)/PIEDĀVĀJUMĀ IEKĻAUJAMIE DOKUMENTI**

*izveidots tabulas formā, lai vienlaikus tiktu nodrošināta informācija par kvalifikācijas noteikumu sasaisti ar attiecīgajiem iesniedzamajiem dokumentiem*

|  |  |  |  |  |
| --- | --- | --- | --- | --- |
| **Numerācija** | **Atlases noteikumi** |  | **Numerācija****(1.9.p.)** | **Piedāvājumā jāiekļauj šādi dokumenti[[3]](#footnote-3)****(noformējuma prasības sk. sarunu procedūras nolikuma 1.7.punktā):** |
|  | *pretendents apliecina dalību sarunu procedūrā, iesniedzot atbilstoši noformētu pieteikuma vēstuli;* |  | 1.9.1. | pieteikuma vēstule dalībai sarunu procedūrā (nolikuma 3.pielikums); |
|  | *pretendents piedāvā sniegt pakalpojumu atbilstoši nolikuma (tai skaitā, Tehniskās specifikācijas) prasībām;* |  | 1.9.2. | Tehniskā specifikācija (*tehniskais piedāvājums,* noformēts atbilstoši nolikuma 2.pielikumā pievienotajai formai); |
|  | *pretendenta pārstāvim, kurš parakstījis piedāvājuma dokumentus, ir pārstāvības (paraksta) tiesības.* |  | 1.9.3. | ja piedāvājumu neparaksta pretendenta likumiskais pārstāvis, atbilstošs dokuments par pretendenta pārstāvības tiesībām;*ja piedāvājuma dokumentus parakstījis pretendenta likumiskais pārstāvis, komisija attiecīgo informāciju pārbauda publiskajās datu bāzēs un izmantojot publiski pieejamo informāciju*. |
| **3.** | **Pretendentu izslēgšanas noteikumi.****Pasūtītājs izslēdz pretendentu no turpmākās dalības sarunu procedūrā, neizskata piedāvājumu, kā arī neslēdz iepirkuma līgumu ar pretendentu, uz kuru attiecas jebkurš no šādiem gadījumiem:** |  |
| 3.1. | ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts; |  | 1.9.4. | *pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju*; |
| 3.2. | ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro[[4]](#footnote-4); |  | 1.9.5. | *pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju;* |
| 3.3. | pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā; |  | 1.9.6. | informācija (apliecinājums), ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā (pieteikuma vēstule); |
| 3.4. | pretendentam uz piedāvājumu atvēršanas dienu ir neizpildītas saistības pret pasūtītāju, kas izriet no pasūtītāja un pretendenta iepriekš noslēgta līguma (saistību izpildes termiņš ir iestājies); |  | 1.9.7. | *pārbauda pasūtītājs;* |
| 3.5. | pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju; |  | 1.9.8. | *pārbauda pasūtītājs;*  |
| 3.6. | ir konstatēts, ka uz pretendentu, kuram būtu piešķiramas līguma slēgšanas tiesības, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas kavētu līguma izpildi. |  | 1.9.9. | *pretendents dokumentu neiesniedz, informāciju pasūtītājs pārbauda publiskajās datu bāzēs, izmantojot publiski pieejamo informāciju.* |
|  | **kvalifikācijas noteikumi PRETENDENTIEM. Prasības attiecībā uz pretendenta iespējām veikt profesionālo darbību, saimniecisko stāvokli, tehniskajām un profesionālajām spējām:** |  |
| 4.1. | pretendents ir reģistrēts, Latvijas Republikas Komercreģistrā atbilstoši normatīvo aktu prasībām; |  | 1.9.10. | *pretendents komersanta reģistrācijas apliecības kopiju neiesniedz, informāciju pasūtītājs pārbauda publiskajās datu bāzēs;* |
| 4.2. | pretendentam ir tiesības sniegt sarunu procedūras priekšmetā minēto pakalpojumu, ko apliecina:4.2.1. spēkā esoša pārvadātāja licence, kas ir saņemta atbilstoši [Ministru kabineta 2016.gada 16.augusta noteikumu Nr.558 „Dzelzceļa pārvadātāju licencēšanas noteikumi”](https://likumi.lv/ta/id/284470-dzelzcela-parvadataju-licencesanas-noteikumi) prasībām;4.2.2. spēkā esoša drošības sertifikāta kopija, kas ir saņemta atbilstoši [Ministru kabineta 2020.gada 9.jūnija noteikumu Nr.375 „Dzelzceļa drošības noteikumi”](https://likumi.lv/ta/id/315322-dzelzcela-drosibas-noteikumi) prasībām ar atļauju veikt kravas pārvadājumus sarunu procedūras priekšmetā minētajos dzelzceļa iecirkņos; |  | 1.9.11. | *pretendents dokumentus neiesniedz, informāciju pasūtītājs pārbauda[[5]](#footnote-5) publiskajās datu bāzēs, izmantojot publiski pieejamo informāciju.*Informācija par spēkā esošo licenci / drošības sertifikātu pieteikuma vēstulē;Piezīme: ja pretendentam tā drošības sertifikātā nepieciešamas izmaiņas vai papildinājumi, tad pretendentsapņemas tos veikt 4 (četru) mēnešu laikā no sarunu procedūras rezultātu paziņošanas brīža un pirms līguma noslēgšanas iesniegt pasūtītājam rakstisku apliecinājumu, ka visas izmaiņas normatīvajos aktos noteiktajā kārtībā ir veiktas; |
| 4.3. | pretendents ir tiesīgs izmantot publisko dzelzceļa infrastruktūru sarunu procedūras priekšmetā minētā pakalpojuma izpildei un pretendentam ir noslēgts līgums par publiskās lietošanas dzelzceļa infrastruktūras izmantošanu, kuras pārvaldītājs ir VAS „Latvijas dzelzceļš”; |  | 1.9.12. | *pārbauda pasūtītājs;* |
| 4.4. | pretendentspēdējo 3 (trīs) darbības gadu laikā (*vai atbilstoši saimnieciskās darbības periodam, ja pretendents darbojas īsāku laika periodu nekā 3 (trīs) gadi)* ir sekmīgi izpildījis vismaz 1 (vienu) līdzīga satura *(jebkāda veida pārvadājumi publiskajā dzelzceļa infrastruktūrā)* un apjoma pakalpojuma līgumu; |  | 1.9.13. | informācija par pēdējo 3 (trīs) darbības gadu laikā izpildītu (-iem) līdzīgu (-iem) līgumu (-iem) pieteikuma vēstulē; |
| 4.5. | pretendents var nodrošināt atbilstošu vilces pakalpojuma sniegšanas tehnoloģiju atbilstoši nolikuma nosacījumu, t.sk., Tehniskās specifikācijas prasībām; |  | 1.9.14. | brīvā formā aprakstītu vilces pakalpojuma sniegšanas kārtība (*par pierobežas dzelzceļa iecirkņiem – atbilstoši tām sarunu procedūras priekšmeta daļām, par kurām pretendents sniedz piedāvājumu)* un nepieciešamās informācijas aprites noteikumus vilces pakalpojuma nodrošināšanai.Vilces pakalpojuma sniegšanas kārtībā ir jāapraksta informācija:(1) ja vilciena sastāvā ir daži vagoni, kuru pārvadāšanai ir nepieciešams vilces pakalpojums, vai (2) ja ir pilns vilciena sastāvs ar vagoniem, kuru pārvadāšanai ir nepieciešams vilces pakalpojums.Atsevišķi ir jānorāda vilces pakalpojuma apjoma priekšlaicīgas rezervēšanas/pasūtīšanas (ja ir nepieciešams) noteikumus, kā arī citus vilces pakalpojuma sniegšanas un izpildes noteikumus, kas atkarīgi no vilces pakalpojuma pieteicēja darbības; |

**2.pielikums**

 VAS „Latvijas dzelzceļš” sarunu procedūras ar publikāciju „Vilces pakalpojums Latvijas pierobežas iecirkņos līdz

 pieņemšanas/nodošanas dzelzceļa stacijām” nolikumam

**TEHNISKĀ SPECIFIKĀCIJA**

*(tehniskais piedāvājums)*

/forma/

*Pretendents, tehniskā piedāvājuma sagatavošanā, aizpildot aili, norāda sava piedāvājuma atbilstību Tehniskajai specifikācijai un papildus ziņas, kur nepieciešams.*

|  |  |  |  |
| --- | --- | --- | --- |
| **Nr.****p.k.** | **Nosaukums** | **Prasības** | **Pretendenta atzīme par atbilstību attiecīgajai prasībai** |
| 1. | Pretendents spēj nodrošināt pakalpojumu dzelzceļa pierobežas iecirkņos *(atbilstoši sniegtajam piedāvājumam attiecīgās sarunu procedūras priekšmeta daļās)*:1. Daugavpils – Indra – valsts robeža;2. Rēzekne – Zilupe – valsts robeža;3. Rēzekne – Kārsava – valsts robeža. | Obligāti |  |
| 2. | Pretendenta rīcībā jābūt vilces līdzekļu (lokomotīvju) parkam un tiesībām nodrošināt kravas vilcienu sastāvu pārvadāšanu starp pierobežas iecirkņu pieņemšanas/nodošanas stacijām vai noslēgts attiecīgais līgums ar citiem lokomotīves līdzekļu īpašniekiem (t.sk. ar ārzemju īpašniekiem), kuriem ir tiesības nodrošināt kravas vilcienu sastāvu pārvadāšanu starp pierobežas iecirkņu pieņemšanas/nodošanas stacijām. | Obligāti |  |
| 3. | Pretendenta vilces līdzekļus ir atļauts izmantot VAS „Latvijas dzelzceļš” publiskā dzelzceļa infrastruktūrā.(VAS „Latvijas dzelzceļš” infrastruktūrā kustībai pieļaujamo vilces līdzekļu saraksts ir pievienots VAS „Latvijas dzelzceļš” 2021.gada 1.maija rīkojuma Nr.D-1.14./51-2021 *„Par vilcienu kustības ātruma noteikšanu”* 4.pielikumā. Dokuments atrodams VAS „Latvijas dzelzceļš” mājas lapā:[*https://www.ldz.lv/lv/publiskas-lietosanas-dzelzcela-infrastrukturas-parvalditaja-normativie-dokumenti*](https://www.ldz.lv/lv/publiskas-lietosanas-dzelzcela-infrastrukturas-parvalditaja-normativie-dokumenti)*)*. | Obligāti |  |
| 4. | Pretendenta vilces līdzekļiem jābūt aprīkotiem ar radiosakariem, kuri darbojas VAS „Latvijas dzelzceļš” Tīkla pārskatā norādītajā diapazonā. | Obligāti |  |
| 5. | Pretendentam jānodrošina informācijas sniegšanu par vagonu esamību vilcienu sastāvā, kuri ir adresēti pārvadāšanai citiem pārvadātājiem. | Obligāti |  |

*Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Vadītāja vai pilnvarotās personas vārds, uzvārds, amats* \_\_\_\_\_\_\_\_\_\_\_\_\_\_\_\_\_\_\_\_\_

**3.pielikums**

 VAS „Latvijas dzelzceļš” sarunu procedūras ar publikāciju „Vilces pakalpojums Latvijas pierobežas iecirkņos līdz

 pieņemšanas/nodošanas dzelzceļa stacijām” nolikumam

*[pretendenta uzņēmuma veidlapa]*

2023.gada \_\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_\_\_\_

**PIETEIKUMS DALĪBAI SARUNU PROCEDŪRĀ AR PUBLIKĀCIJU**

**„Vilces pakalpojums Latvijas pierobežas iecirkņos līdz**

 **pieņemšanas/nodošanas dzelzceļa stacijām”**

/forma/

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr. \_\_\_\_\_\_\_\_\_\_\_\_\_\_

(Pretendenta nosaukums)

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

(vadītāja vai pilnvarotās personas vārds, uzvārds, amats)

ar šī pieteikuma iesniegšanu:

1. apliecina savu dalību VAS „Latvijas dzelzceļš” organizētajā sarunu procedūrā ar publikāciju „Vilces pakalpojums Latvijas pierobežas iecirkņos līdz pieņemšanas/nodošanas dzelzceļa stacijām” nolikumam (turpmāk – sarunu procedūra);
2. piedāvā sniegt sarunu procedūras priekšmetā minēto pakalpojumu saskaņā ar sarunu procedūras nolikuma, t.sk. Tehniskās specifikācijas (nolikuma 2.pielikums) un līguma projekta (nolikuma 4.pielikums) nosacījumiem par šādu cenu EUR, bez PVN:

**Finanšu piedāvājums[[6]](#footnote-6)**

*(pretendents norāda ziņas tikai tajās daļas, kurās sniedz piedāvājumu)*

|  |  |  |  |  |
| --- | --- | --- | --- | --- |
| **Nr.****p.k.** | **Sarunu procedūras priekšmeta daļa** | **Cena par 1 pakalpojuma stundu par vienas lokomotīves izmantošanu**  | **Cena par 1 pakalpojuma stundu par****lokomotīves brigādes****darbu** | **Citas ar pakalpojuma sniegšanu un norēķiniem saistītās izmaksas mēnesī** |
| 1. | „Daugavpils – Indra – valsts robeža” |  |  |  |
| 2. | „Rēzekne – Zilupe – valsts robeža” |  |  |  |
| 3. | „Rēzekne – Kārsava – valsts robeža” |  |  |  |

**Nosacījums**: Pretendents, aizpildot Finanšu piedāvājuma formu, detalizē un norāda kopējo izmaksu atšifrējumu atbilstoši iesniegtajām piedāvājuma cenām par attiecīgām sarunu procedūras priekšmeta daļām *(par vienu vai vairākām sarunu procedūras priekšmeta daļām)*, norādot no trešajām personām plānotās iekasējamās izmaksas *(euro vārdiem un cipariem, bez PVN)*, kā arī kopējās izmaksās atsevišķi norāda katrai iepirkuma priekšmeta daļai piemēroto samērīgās peļņas lielumu, kas nepieciešams Dzelzceļa likuma 5.1 panta astotās daļas un 11.2 panta otrās daļas noteikumu izpildei.

1. garantē pakalpojuma izpildi pilnā apjomā **12 (divpadsmit) kalendāro mēnešu** laikā no līguma noslēgšanas brīža atbilstoši Tehniskajai specifikācijai (nolikuma 2.pielikums), apliecinot, ka pakalpojums tiks sniegts atbilstoši Latvijas Republikas normatīvajiem aktiem, saskaņā ar labāko praksi, atbilstošā apjomā, kvalitātē un termiņā, kurus paredz sarunu procedūras nolikuma (t.sk. Tehniskās specifikācijas un līguma projekta) nosacījumi;
2. akceptē, ka norēķini ar pretendentu (izpildītāju) par sarunu procedūras priekšmetā minētā pakalpojuma izpildi tiek veikti reizi mēnesī līdz tekošā mēneša 20.datumam par iepriekšējā kalendārā mēneša atskaites periodu, pamatojoties uz„Detalizēta kārtība, kādā tiek nodrošināta vagonu uzskaite un pārrobežu pārvadājumi Latvijas teritorijā pierobežas iecirkņos līdz pieņemšanas/nodošanas stacijām” *(apstiprināta ar VAS „Latvijas dzelzceļš” 2021.gada 5.jūlija lēmumu Nr.VL – 34/246[[7]](#footnote-7))* noteikumiem un VAS „Latvijas dzelzceļš” izsniegto elektroniski sagatavotu rēķinu, ievērojot Latvijas Republikas tiesību aktu noteikumus attiecībā uz rēķinu elektronisku sagatavošanu, nosūtīšanu, saņemšanu un saglabāšanu;
3. apliecina, ka finanšu piedāvājumā norādītās cenas ir fiksētas un nemainīgas visā iepirkuma līguma darbības laikā;
4. apliecina, ka piedāvājuma cenā ir iekļautas pilnīgi visas izmaksas, kas saistītas ar pakalpojuma izpildi, t.sk., lokomotīves izmantošanas izmaksas, lokomotīves brigādes darba un apkalpošanas izmaksas, personāla un administratīvās izmaksas, sociālais u.c. nodokļi (izņemot PVN) saskaņā ar Latvijas Republikas tiesību aktiem, pieskaitāmās izmaksas, ar samērīgu peļņu un riska faktoriem saistītās izmaksas, neparedzamie izdevumi u.tml.;
5. apliecina, ka ir tiesīgs sniegt sarunu procedūras priekšmetā minēto pakalpojumu un garantē, ka pakalpojuma izpildē tiks pieaicināti kvalificēti speciālisti, lai nodrošinātu Tehniskajā specifikācijā minētā pakalpojuma izpildi:

|  |  |  |
| --- | --- | --- |
| NPK | Ziņas par tiesībām pakalpojuma sniegšanai | Licences izdošanas datums, Nr., derīguma termiņš |
| 7.1. | pārvadātāja licence, kas ir saņemta atbilstoši [Ministru kabineta 2016.gada 16.augusta noteikumu Nr.558 „Dzelzceļa pārvadātāju licencēšanas noteikumi”](https://likumi.lv/ta/id/284470-dzelzcela-parvadataju-licencesanas-noteikumi) prasībām; |  |
| 7.2. | drošības sertifikāta kopija, kas ir saņemta atbilstoši [Ministru kabineta 2020.gada 9.jūnija noteikumu Nr.375 „Dzelzceļa drošības noteikumi”](https://likumi.lv/ta/id/315322-dzelzcela-drosibas-noteikumi) prasībām ar atļauju veikt kravas pārvadājumus sarunu procedūras priekšmetā minētajos dzelzceļa iecirkņos.*Vienlaikus pretendents apliecina, ka nepieciešamības gadījumā veiks izmaiņas vai papildinājumus šajā drošības sertifikātā 4 (četru) mēnešu laikā no sarunu procedūras rezultātu paziņošanas brīža un pirms līguma noslēgšanas iesniegs pasūtītājam rakstisku apliecinājumu, ka visas izmaiņas normatīvajos aktos noteiktajā kārtībā ir veiktas* |  |

1. informē par pēdējo 3 (trīs) darbības gadu laikā (*vai atbilstoši saimnieciskās darbības periodam, ja pretendents darbojas īsāku laika periodu nekā 3 (trīs) gadi)* ir sekmīgi izpildījis vismaz 1 (vienu) līdzīga satura *(jebkāda veida pārvadājumi publiskajā dzelzceļa infrastruktūrā)* un apjoma pakalpojuma līgumu:

|  |  |  |  |  |  |
| --- | --- | --- | --- | --- | --- |
| Nr.p.k. | Līguma priekšmeta (t.sk. arī veikto darbu/pakalpojuma) apraksts | Līguma summa (t.sk. arī veiktais pakalpojuma apjoms) EUR (bez PVN) | Pretendenta loma līgumā(vadošais pakalpojuma izpildītājs, apvienības partneris u.tml.) | Pasūtītājs | Pakalpojuma izpildes laiks(no.. līdz..) (līguma termiņš) |
| Juridiskās personas nosaukums | Kontaktpersonas vārds, uzvārds, amats, tālrunis(atsauksmju sniegšanai) |  |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| … |  |  |  |  |  |  |

1. apliecina, ka neatbilst nevienam no sarunu procedūras nolikuma 3.punktā minētajiem pretendentu izslēgšanas gadījumiem;
2. apliecina, ka ir informēts, ka gadījumā, ja tiek izslēgts vai izpildoties kādam no sarunu procedūras nolikuma 3.punktā minētajiem pretendentu izslēgšanas gadījumiem piedāvājuma derīguma termiņa laikā, pretendenta piedāvājums var tikt noraidīts vai līguma slēgšanas tiesību piešķiršanas gadījumā pasūtītājs var atteikties slēgt iepirkuma līgumu;
3. apliecina, ka sarunu procedūras nolikums ir skaidrs un saprotams, iebildumu un pretenziju nav un līguma slēgšanas tiesību piešķiršanas gadījumā apņemas pildīt visus sarunu procedūras nolikuma noteikumus, kā arī slēgt līgumu atbilstoši sarunu procedūras nolikumam pievienotajam līguma projektam;
4. atzīst sava piedāvājuma derīguma termiņu *\_\_\_ (nosacījums: ne mazāk kā* ***100 (viens simts)****)* **dienas** no piedāvājuma atvēršanas dienas;
5. garantē segt visus zaudējumus, kas var rasties pasūtītājam pretendenta darbības vai bezdarbības rezultātā, nepienācīgā kvalitātē veicot sarunu procedūras priekšmetā minēto pakalpojumu;
6. apliecina, ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā;
7. apliecina, ka ir iepazinies ar „Latvijas dzelzceļš” koncerna mājas lapā *www.ldz.lv* publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki;
8. apliecina*,* ka pakalpojuma izpildei piedāvātās ierīces, pakalpojuma izpildes ķēdes dalībnieki nav iekļauti un uz tiem nav attiecināmas starptautiskās vai nacionālās sankcijasatbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja iepirkuma ietvaros vai iespējamā iepirkuma līguma izpildes laikā šādas sankcijas tiks piemērotas vai kļūs attiecināmas, pretendents nekavējoties rakstveidā par to paziņos pasūtītājam;
9. garantē, ka visas sniegtās ziņas ir patiesas.

\_\_\_\_\_\_\_\_\_\_\_\_\_\_\_\_\_\_

 (paraksts)

Pretendenta adrese un bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa (faksa) numuri, **oficiālā e-pasta adrese** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pretendenta vadītāja vai pilnvarotās personas amats, vārds un uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.pielikums**

 VAS „Latvijas dzelzceļš” sarunu procedūras ar publikāciju

„Vilces pakalpojums Latvijas pierobežas iecirkņos līdz

 pieņemšanas/nodošanas dzelzceļa stacijām” nolikumam

*PROJEKTS*

**L Ī G U M S Nr.\_\_\_\_\_\_\_\_\_\_\_\_**

**par vilces pakalpojumu Latvijas pierobežas iecirkņos**

 **līdz pieņemšanas/nodošanas dzelzceļa stacijām**

Rīgā, datumu skatīt laika zīmogā

Infrastruktūras pārvaldītājs - **valsts akciju sabiedrība „Latvijas dzelzceļš”**, vienotais reģ.Nr.40003032065, turpmāk - LDZ, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_\_\_\_\_\_\_ pamata, no vienas puses, un

ārpakalpojuma sniedzējs - **\_\_\_ „\_\_\_\_\_\_\_\_\_\_\_\_\_\_\_\_\_”**, vienotais reģ.Nr.\_\_\_\_\_\_\_\_\_\_\_\_\_\_\_\_\_\_, turpmāk - Izpildītājs, , tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,kurš (-a; -i; -as) rīkojas uz \_\_\_\_\_\_ pamata, no otras puses,

LDZ un Izpildītājs abi kopā un katrs atsevišķi turpmāk arī - Puses vai Puse,

atbilstoši LDZ organizētās sarunu procedūras ar publikāciju „Vilces pakalpojums Latvijas pierobežas iecirkņos līdz pieņemšanas/nodošanas dzelzceļa stacijām” (turpmāk – iepirkums) nolikumam (apstiprināts ar VAS „Latvijas dzelzceļš” iepirkuma komisijas 2023.gada \_\_.\_\_\_\_ 1.sēdes protokolu), Izpildītāja piedāvājumam (2023.gada \_\_\_\_\_\_\_\_ pieteikums Nr.\_\_\_\_\_\_\_), rezultātam (2023.gada \_\_\_.\_\_\_ rīkojums Nr.\_\_\_\_\_), Vilces pakalpojuma sniegšanas kārtībai (Līguma 1.pielikums), Tehniskajai specifikācijai (Līguma 2.pielikums), Finanšu aprēķinam (Līguma 3.pielikums) un Līgumam, un vadoties pēc Dzelzceļa likuma, Ministru kabineta 2020.gada 25.augusta noteikumu Nr.540 „Noteikumi par publiskās lietošanas dzelzceļa infrastruktūras pārvaldītāja sniegtajiem pakalpojumiem pierobežas iecirkņos”, Nolīguma par starptautisko dzelzceļa kravu satiksmi (SMGS) prasībām, ka arī Kārtības, kādā tiek nodrošināta vagonu uzskaite un pārrobežu pārvadājumi Latvijas teritorijā pierobežas iecirkņos līdz pieņemšanas/nodošanas stacijām (apstiprināta ar LDZ valdes 2021.gada 24.maija lēmumu Nr.VL–25/2021, turpmāk - Kārtība) un Detalizētas kārtības, kādā tiek nodrošināta vagonu uzskaite un pārrobežu pārvadājumi Latvijas teritorijā pierobežas iecirkņos līdz pieņemšanas/nodošanas stacijām (apstiprināta LDZ valdes 2021.gada 5.jūlija lēmumu Nr.VL–34/246, turpmāk - Detalizētā kārtība) noteikumiem, vilces pakalpojuma pieteicēju interesēs noslēdz šo līgumu (turpmāk - Līgums) par sekojošo:

**1. Līguma termini**

1.1. vilces pakalpojuma pieteicējs – pārvadātājs, kurš, saskaņā ar Detalizētās kārtības, noteikumiem, ir noslēdzis ar LDZ Līgumu par starpniecības pakalpojumu par vilces pakalpojuma nodrošināšanu (turpmāk – vilces pieteicējs), pasūta un saņem vilces pakalpojumu no Izpildītāja un veic šī pakalpojuma samaksu;

1.2. Izpildītāja apakšuzņēmējs – pārvadātājs, t.sk. kaimiņvalstu pārvadātājs (kaimiņvalstu dzelzceļa uzņēmums), kurš, pamatojoties uz līgumu ar Izpildītāju, veic vilciena sastāvu nogādāšanu no valsts robežas līdz nodošanas/pieņemšanas stacijai vai pretējā virzienā;

1.3. Citi Līgumā lietotie termini ir identiski Kārtībā un Detalizētā kārtībā lietotājiem terminiem.

**2. Līguma priekšmets**

2.1. Nodrošinot vilces pieteicējiem starpniecības pakalpojuma ietvaros iespēju nogādāt kravu no valsts robežas līdz pieņemšanas/nodošanas stacijai un no pieņemšanas/nodošanas stacijas līdz valsts robežai, LDZ pasūta un Izpildītājs sniedz vilces pakalpojumu, lai vilces pieteicēji varētu izpildīt savas pārvadātāja saistības, kas izriet no noslēgtiem pārvadājuma līgumiem (turpmāk – saukts arī pakalpojums).

2.2. Vilces pakalpojums tiek sniegts vilces pieteicējam.

2.3. Vilces pieteicēja krava ir krava, kura tiek pārvadāta ar SMGS dzelzceļa pavadzīmi, kuras 22. ailē kravas nosūtītājs iecirknī Latvijas robeža - pieņemšanas/nodošanas stacija kā pārvadātāju ir norādījis vilces pieteicējs.

2.4. Vilces pakalpojuma sniegšanas vietas - **dzelzceļa iecirkņi: Daugavpils – Indra – valsts robeža, Rēzekne – Zilupe – valsts robeža, Rēzekne – Kārsava – valsts robeža** (pierobežas iecirkņi) *(informācija tiks precizēta atbilstoši uzvarētāja piedāvājumam).*

2.5. Vilces pakalpojuma sniegšanas termiņš – **12 (divpadsmit) kalendārie mēneši** no Līguma noslēgšanas brīža.

2.6. Vilces pakalpojums ietver vilci (lokomotīvju un lokomotīvju brigāžu darbu), lokomotīvju un lokomotīvju brigāžu apkalpošanu, pakalpojuma uzskaiti, kustības drošības prasību ievērošanas nodrošināšanu, norēķinu ar Izpildītāja apakšuzņēmējiem, t.sk., kaimiņvalstu dzelzceļa uzņēmumiem, nodrošināšanu.

2.7. Vilces pakalpojuma sniegšanas kārtība ir noteikta **Līguma 1.pielikumā**.

2.8. Kārtības un Detalizētas kārtības spēkā esošas redakcijas ir publicētas LDZ tīmekļa vietnē: [*https://www.ldz.lv*](https://www.ldz.lv)(*Kārtība:* *ldz.lv>Biznesam>Infrastruktūra> Tīkla pārskati>Tīkla pārskats 2021>5.4.4.A pielikums, Detalizētā kārtība: ldz.lv>Biznesam>Kravu pārvadājumi>Vagonu uzskaite un pārrobežu pārvadājumi Latvijas teritorijā pierobežas iecirkņos*).

**3. Pušu tiesības un pienākumi**

3.1.Izpildītāja tiesības un pienākumi:

3.1.1. nodrošināt vilces pakalpojuma sniegšanu vilces pieteicējamsaskaņā ar iepirkuma noteikumiem un Līguma noteikumiem, ievērojot Līguma preambulā minēto dokumentu prasības;

3.1.2. nodrošināt kustības drošības noteikumu ievērošanu vilces pakalpojuma sniegšanas ietvaros;

3.1.3. nodrošināt vilces pakalpojuma uzskaiti, iesniegt LDZ informāciju par vilces pakalpojuma pieteicēja vagoniem (vagona numurs un vagonu skaits vilciena sastāvā), iesniegt LDZ un vilces pieteicējamizziņu par uzskaites datiem katrā Līguma 2.4.punktā minētā posmā par katru dekādi 3 (trīs) darba dienu laikā pēc mēneša dekādes beigām;

3.1.4. savlaicīgi un pilnā apjomā saņemt maksu par sniegto vilces pakalpojumu;

3.1.5. savlaicīgi un pilnā apjoma norēķināties ar saviem apakšuzņēmējiem;

3.1.6. nekavējoties informēt LDZ un vilces pieteicējupar izmaiņām Izpildītāja apakšuzņēmēju – kaimiņvalstu pārvadātāju vilces pakalpojuma sniegšanas noteikumos un kārtībā. Minētās izmaiņas neietekmē Līguma 4.1.punktā noteikto vilces pakalpojuma maksu;

3.1.7. atteikties sniegt vilces pakalpojumu **palielinātā apjomā**, ja vilces pieteicējs to pieprasa, neievērojot **Līguma 1.pielikumā** noteiktos termiņus un nosacījumus.

3.2. LDZ tiesības un pienākumi:

3.2.1. nodrošināt informāciju un citu komunikāciju ar vilces pieteicēju par vilces pakalpojumu saņemšanas noteikumiem vēlamajam pakalpojuma apjomam konkrētā laika posmā saskaņā ar Līgumā noteiktu kārtību un periodiskumu;

3.2.2. nodrošināt norēķinus par Izpildītāja sniegto vilces pakalpojumu un publiskās lietošanas dzelzceļa infrastruktūras izmantošanu;

3.2.3. savlaicīgi un pilnā apjomā saņemt no vilces pieteicēja maksu par saņemto vilces pakalpojumu, kas tiks izmantota norēķiniem ar Izpildītāju.

**4. Līguma cena un norēķinu kārtība**

4.1. Izpildītājs, nosaka vilces pakalpojuma maksu un šīs maksas veidojošo atsevišķo komponenšu sekojošas izmaksas, kas noteiktas **Līguma 3.pielikumā** un nepārsniedz iepirkumā norādītās:

4.2. Izpildītājs apstiprina, ka Līguma 3.pielikumā noteiktā vilces pakalpojuma maksa ir galīga, t.i., tā ietver **visus izdevumus saistību izpildei**, kas izriet no Līguma, t.sk., lokomotīves izmantošanas izmaksas, lokomotīves brigādes darba un apkalpošanas izmaksas, personāla un administratīvās izmaksas, sociālais u.c. nodokļi (izņemot PVN) saskaņā ar Latvijas Republikas tiesību aktiem, pieskaitāmās izmaksas, ar samērīgu peļņu un riska faktoriem saistītās izmaksas, neparedzamie izdevumi u.tml.

4.3. LDZ apņemas nodrošināt norēķinus ar Izpildītāju par vilces pieteicējam sniegtā vilces pakalpojuma izmaksām, nodrošinot vilces pieteicēja maksājumu par vilces pakalpojumu, kas tiek veikti pamatojoties uz noslēgto Starpniecības pakalpojuma līgumu ar vilces pieteicēju, pārskaitīšanu Izpildītājam.

4.~~4~~. LDZ izmaksas par vilces pakalpojuma sniegšanu pierobežas dzelzceļa iecirkņos, kur vilces līdzekļus nodrošina Izpildītājs, sadala proporcionāli vilces pieteicēja un Izpildītāja starpā atbilstoši pārvesto vagonu kilometru skaitam un attiecīgo vagonu piederībai, izmantojot Detalizētās kārtības 4.3.punktā noteikto izmaksu aprēķināšanas kārtību.

4.5. Ja vilces pieteicējs uz savstarpējas vienošanās pamata ar Izpildītāju pats nodrošina vilces pakalpojuma maksas sastāvā iekļauto izmaksu kompensēšanu Izpildītājam, kuras saistītas ar vilces līdzekļu izmantošanu, šo pakalpojuma daļu izmaksas netiek iekļautas kopējās kompensējamajās izmaksās, kuras vilces pieteicējs kompensē Izpildītājam.

4.6. Par vilces pakalpojuma izmaksu neiekļaušanu norēķinos ar vilces pakalpojuma pieteicēju Izpildītājs informē LDZ līdz tekošā mēneša 10.datumam par iepriekšējā kalendārā mēneša atskaites periodu.

4.7. Norēķini ar Izpildītāju par vilces pakalpojumu tiek veikti reizi mēnesī līdz tekošā mēneša 20.datumam par iepriekšējā kalendārā mēneša atskaites periodu.

4.8. Maksa par publiskās lietošanas dzelzceļa infrastruktūras izmantošanu dzelzceļa iecirkņos, kur saskaņā ar Līgumu vilces pakalpojumu nodrošina Izpildītājs, tiek sadalīta proporcionāli Izpildītāja un vilces pieteicēja starpā atbilstoši pārvesto vagonu kilometru skaitam un attiecīgo vagonu piederībai, un tiek aprēķināta, izmantojot Detalizētās kārtības 4.4.punktā noteikto aprēķināšanas kārtību.

4.9. Puses vienojas, ka visi rēķini tiek izrakstīti elektroniski un ir derīgi bez paraksta, un tiek izsūtīti no LDZ e-pasta: *rekini@ldz.lv* uz Izpildītāja e-pastu: \_\_\_\_\_\_\_\_\_\_.

4.10. Visi maksājumi saistībā ar Līguma izpildi tiek veikti ar pārskaitījumu uz Līgumā norādītajiem Pušu norēķinu kontiem.

**5. Līguma grozīšana, papildināšana un izbeigšana**

5.1. Grozījumus un papildinājumus Līgumā var izdarīt Pusēm vienojoties. Ieinteresētā Puse priekšlikumus par Līguma grozīšanu nosūta otrai Pusei rakstiskā veidā. Priekšlikumi jāizskata 15 (piecpadsmit) kalendāro dienu laikā. Līguma grozījumus un papildinājumus Puses noformē rakstiski ar Pušu vienošanos, kuru pievieno Līgumam.

5.2. Līgums var tikt izbeigts tiesību aktos paredzētajos gadījumos, kā arī pēc Pušu rakstiskas vienošanās.

5.3. LDZ var vienpusēji izbeigt Līgumu jebkurā no sekojošiem gadījumiem:

5.3.1. ja Izpildītājs bez saskaņošanas ar LDZ maina Līguma 3.pielikumā noteikto vilces pakalpojuma cenu;

5.3.2. ja netiek ievēroti vilces pakalpojuma izpildes termiņi;

5.3.3. ja Līguma izpildes laikā saskaņā ar attiecīgas institūcijas lēmumu tiek apturēta vai pārtraukta Izpildītāja vai vilces pieteicēja saimnieciskā darbība;

5.3.4. ja Līgumu nav iespējams izpildīt tādēļ, ka Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

5.4. Ja Līgums tiek izbeigts saskaņā ar Līguma 5.3.punkta noteikumiem, LDZ nosūta par to rakstisku paziņojumu (kā ierakstītu pasta sūtījumu) Izpildītājam. Līgums tiek uzskatīts par izbeigtu LDZ noteiktajā termiņā, kas nevar būt īsāks par 7 (septiņām) kalendārajām dienām no paziņojuma nosūtīšanas dienas, bet 5.3.4.punktā noteiktajā gadījumā - nekavējoties.

5.5. Ja Līguma 5.3.4. punktā piemēroto sankciju dēļ LDZ nav tiesības veikt samaksu Izpildītājam, LDZ atliek samaksas veikšanu un samaksai noteiktie termiņi tiek pagarināti līdz brīdim, kad pret Izpildītāju tiek atceltas sankcijas un maksājumus ir iespējams veikt .

5.6. Izpildītājs  garantē un apliecina, ka Līguma izpildei nepieciešamas ierīces un piegādes, pakalpojuma izpildes ķēdes dalībnieki nav iekļauti un uz tiem nav attiecināmas starptautiskās vai nacionālās sankcijas atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja Līguma izpildes laikā šādas sankcijas tiks piemērotas vai kļūs attiecināmas, Izpildītājs nekavējoties rakstveidā par to paziņos LDZ.

5.7. Izpildītājs garantē un apliecina neiesaistīties, izbeigt un neuzturēt darījuma attiecības ar personām, kuras pārkāpj Līguma 5.6. punktā norādītās tiesiskās normas, sankcijas un ierobežojumus.

5.8. Līguma izbeigšana neatbrīvo nevienu no Pusēm no Līguma izrietošām saistībām, kas radušās Līguma darbības laikā un nav tikušas nokārtotas līdz Līguma izbeigšanai.

**6. Pušu atbildība un strīdu risināšanas kārtība**

6.1. Puses ir atbildīgas par līgumsaistību izpildi. Katrai Pusei, neizpildot vai pienācīgi neizpildot savas līgumsaistības, ir jāsedz otras Puses tiešie zaudējumi, kas radušies tās darbības vai bezdarbības rezultātā. Nosakot Pušu atbildību, kas izriet no Pušu dalības pārvadāšanas procesā, Puses vadās pēc Detalizētas kārtības noteikumiem.

6.2. Puses ir atbildīgas par sava personāla rīcību (darbību vai bezdarbību), kas iesaistīts vilces pakalpojuma sniegšanā un organizēšanā.

6.3. Puses tiek atbrīvotas no atbildības par pilnīgu vai daļēju līgumsaistību neizpildīšanu, kura izceļas nepārvaramas varas apstākļu ietekmes dēļ. Tie ir apstākļi, kurus Puses nevarēja ne paredzēt, ne novērst, t.sk., valsts varas lēmumi. Puse var atsaukties uz šiem apstākļiem, ja pierāda, ka šie apstākļi notika un tieši ietekmēja Līguma saistību izpildi.

Puse, kas nevar izpildīt savas saistības sakarā ar nepārvaramas varas apstākļu izcelsmi rašanos, nekavējoties, bet ne vēlāk kā trīs dienu laikā no brīža, kad tai kļuva zināms vai bija jāzina par šo apstākļu iestāšanos, paziņo rakstiski par to otrai Pusei. Ja Puse nav paziņojusi otrai Pusei par nepārvaramas varas apstākļu iestāšanos vai paziņoja nesavlaicīgi, tad tā zaudē tiesības atsaukties uz šo apstākli turpmāk.

Pēc paziņojuma saņemšanas un gadījumā, ja otra Puse piekrīt, ka paziņojumā aprakstītie apstākļi ir šī punktā minētie, Puses vienojas par rīcību šo apstākļu pārvarēšanai vai to seku mazināšanai.

6.4 Visus strīdus un domstarpības, kas izriet no Līguma, Puses risina pārrunu ceļā. Ja tādā veidā netiek panākta vienošanās, 14 (četrpadsmit) kalendāro dienu laikā, ieinteresētai Pusei ir tiesības nodot strīdu izskatīšanai Latvijas Republikas vispārējās jurisdikcijas tiesā.

**7. Īpašie noteikumi**

7.1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un Pakalpojumu sniegšanai, drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.

Puses nodrošina Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā Datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.

7.2. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.

7.3. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.

7.4. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu aizsardzības pārkāpumu un tā novēršanu, kā arī jāapmaksā ar personas datu aizsardzības pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.

7.5. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.

7.6. Līguma noteikumi, kā arī informācija, kas saistīta ar Pušu sadarbību vai kas Pušu rīcībā nonākusi Līguma izpildes rezultātā, uzskatāma par Pušu komercnoslēpumu, un tā bez iepriekšējas rakstiskas otras Puses piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz publiski pieejamu informāciju un informāciju, kas atklājama attiecīgām valsts institūcijām saskaņā ar spēkā esošiem tiesību aktiem, ja tā tiek sniegta šīm institūcijām.

7.7. Saņemto Puses komercnoslēpumu saturošo informāciju otra Puse apņemas izmantot vienīgi Līguma ietvaros noteikto saistību izpildes nodrošināšanai, ievērojot otrās Puses komercintereses un konfidencialitātes pienākumu.

7.8. Izpildītājs, parakstot līgumu, apliecina, ka ir iepazinies ar VAS „Latvijas dzelzceļš” koncerna mājas lapā: *www.ldz.lv* publicētajiem VAS „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar līguma izpildi saistītie apakšuzņēmēji.

7.9. Izpildītājam ir pienākums nekavējoties informēt LDZ, ja identificēta situācija, kad pārkāpts kāds no VAS „Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet LDZ kļūst zināms, ka Izpildītājs ir pārkāpis kādu no VAS „Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.

7.10. Ja Izpildītāja rīcībā Līguma izpildes ietvaros nonāk informācija vai pamatotas aizdomas, ka VAS „Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, VAS „Latvijas dzelzceļš” vai jebkādu citu personu interesēs, Izpildītājam ir pienākums par to nekavējoties informēt VAS „Latvijas dzelzceļš” koncerna valdošā uzņēmuma Drošības direkciju, izmantojot ziņošanas iespējas koncerna mājas lapā: *www.ldz.lv.* Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. LDZ garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.

**10. Citi noteikumi**

10.1. Līguma saturs un informācija, kas saistīta ar Pušu sadarbību vai kas Izpildītāja rīcībā nonākusi Līguma izpildes rezultātā, uzskatāma LDZ komercnoslēpumu, un bez iepriekšējas rakstiskas LDZ piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tā tiek sniegta šīm institūcijām. Saņemto LDZ komercnoslēpumu saturošo informāciju Izpildītājs apņemas izmantot vienīgi Līguma 2.1.punktā un Līguma preambulā norādītajam mērķim, ievērojot LDZ komercintereses un šo konfidencialitātēs pienākumu.

10.2. Līguma pielikumi ir Līguma neatņemama sastāvdaļa.

10.3. Ja kāds no Līguma noteikumiem zaudē juridisko spēku, tas neietekmē Līguma pārējos nosacījumus.

10.4. Visiem paziņojumiem, ko Puses nosūta saistībā ar Līgumu, jābūt noformētiem rakstveidā, un tie tiks uzskatīti par saņemtiem, ja tos nosūta pa elektronisko pastu, vai ar ierakstītu vēstuli pa pastu uz Līguma 11.sadaļā norādītajiem rekvizītiem.

10.5. Puses apņemas nekavējoties, nosūtot vēstuli, informēt viena otru par Līgumā norādīto rekvizītu, kā arī kontaktpersonas maiņu, bet par Līgumā norādītā norēķina konta numura maiņu - nosūtot vēstuli ar paraksttiesīgo personu parakstiem.

10.6. Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.

10.7. Līgums stājas spēkā ar **tā parakstīšanas brīdi un ir spēkā 12 (divpadsmit) kalendāros mēnešus.**

10.8. Puses ir iepazinušās ar Līgumu, piekrīt tā noteikumiem un to apstiprina, parakstot Līgumu.

**11. Pušu rekvizīti**

|  |  |
| --- | --- |
| **LDZ:**Juridiskā adrese: Gogoļa iela 3, Rīga, LV-1547, LatvijaVienotais reģ.Nr.: 40003032065PVN maksātāja reģ.Nr.: LV40003032065Norēķinu konta Nr.: LV17RIKO0000080249645Banka: Luminor Bank AS Latvijas filiāleBankas kods: RIKOLV2XAtbildīgā kontaktpersona par Līguma izpildi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Izpildītājs:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Juridiskā adrese:\_\_\_\_\_\_\_\_\_\_\_\_\_\_\_\_\_\_\_\_\_\_Vienotais reģ.Nr.: \_\_\_\_\_\_\_\_\_\_\_\_\_\_\_\_\_\_\_\_\_PVN maksātāja reģ.Nr.\_\_\_\_\_\_\_\_\_\_\_\_\_\_\_\_\_Norēķinu konta Nr.:\_\_\_\_\_\_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_\_\_\_\_\_\_Bankas kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_Atbildīgā kontaktpersona par Līguma izpildi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |  |
| --- | --- | --- |
| **LDZ vārdā:** |  | **Izpildītāja vārdā:** |
| *Parakstīts ar drošu elektronisko parakstu* |  | *Parakstīts ar drošu elektronisko parakstu* |
| *\_.\_\_\_\_\_\_\_\_\_* |  | \_.\_\_\_\_\_\_\_\_\_\_\_ |
| Datumu skatīt laika zīmogā |  | Datumu skatīt laika zīmogā |

\_\_\_\_\_\_ līguma Nr.\_\_\_\_\_\_\_

1.pielikums

VILCES PAKALPOJUMA SNIEGŠANAS KĀRTĪBA

 *(informācija tiks papildināta atbilstoši sarunu procedūras uzvarētāja iesniegtajam piedāvājumam)*

|  |  |  |
| --- | --- | --- |
| **LDZ vārdā:** |  | **Izpildītāja vārdā:** |
| *Parakstīts ar drošu elektronisko parakstu* |  | *Parakstīts ar drošu elektronisko parakstu* |
| *\_.\_\_\_\_\_\_\_\_\_* |  | \_.\_\_\_\_\_\_\_\_\_\_\_ |
| Datumu skatīt laika zīmogā |  | Datumu skatīt laika zīmogā |

\_\_\_\_\_\_ līguma Nr.\_\_\_\_\_\_\_

2.pielikums

 **TEHNISKĀ SPECIFIKĀCIJA**

*(informācija tiks papildināta atbilstoši sarunu procedūras nolikuma 2.pielikumam „Tehniskā specifikācija”)*

|  |  |  |
| --- | --- | --- |
| **LDZ vārdā:** |  | **Izpildītāja vārdā:** |
| *Parakstīts ar drošu elektronisko parakstu* |  | *Parakstīts ar drošu elektronisko parakstu* |
| *\_.\_\_\_\_\_\_\_\_\_* |  | \_.\_\_\_\_\_\_\_\_\_\_\_ |
| Datumu skatīt laika zīmogā |  | Datumu skatīt laika zīmogā |

\_\_\_\_\_\_ līguma Nr.\_\_\_\_\_\_\_

3.pielikums

 **FINANŠU APRĒĶINS**

*(informācija tiks papildināta atbilstoši sarunu procedūras uzvarētāja iesniegtajam finanšu piedāvājumam)*

|  |  |  |
| --- | --- | --- |
| **LDZ vārdā::** |  | **Izpildītāja vārdā:** |
| *Parakstīts ar drošu elektronisko parakstu* |  | *Parakstīts ar drošu elektronisko parakstu* |
| *\_.\_\_\_\_\_\_\_\_\_* |  | \_.\_\_\_\_\_\_\_\_\_\_\_ |
| Datumu skatīt laika zīmogā |  | Datumu skatīt laika zīmogā |

1. *Ņemot vērā, ka saskaņā ar nolikuma 5.3.5.punktu komisija ir tiesīga pirms lēmuma par sarunu procedūras rezultātu pieņemšanas piedāvāt visiem pretendentiem, kas iesnieguši nolikuma prasībām atbilstošus piedāvājumus, samazināt piedāvājuma cenu, informācija par piedāvājumu atvēršanā fiksētajām cenām un piedāvājumus iesniegušajiem pretendentiem pēc pieprasījuma (adresēts: liene.popova@ldz.lv) tiks nosūtīta iespējami ātri, bet ne vēlāk kā kopā ar sarunu procedūras rezultātu paziņošanu (sk. arī papildus nolikuma 7.6.punktu).* [↑](#footnote-ref-1)
2. *Ņemot vērā, ka saskaņā ar nolikuma 5.3.5.punktu komisija ir tiesīga pirms lēmuma par sarunu procedūras rezultātu pieņemšanas piedāvāt visiem pretendentiem, kas iesnieguši nolikuma prasībām atbilstošus piedāvājumus, samazināt piedāvājuma cenu, informācija par atkārtoto piedāvājumu atvēršanā fiksētajām cenām un atkārtoto piedāvājumu iesniegušajiem izpildītājiem pēc pieprasījuma (adresēts: liene.popova@ldz.lv) tiks nosūtīta* *iespējami ātri, bet ne vēlāk kā kopā ar sarunu procedūras rezultātu paziņošanu (sk. arī papildus nolikuma 7.6.punktu).*  [↑](#footnote-ref-2)
3. *Pasūtītājs pēc piedāvājumu atvēršanas var pieprasīt pretendentiem 1 (vienas) darba dienas laikā iesniegt piedāvājumu (tajā skaitā piedāvājumā iekļauto informāciju un dokumentus) arī elektroniski.* [↑](#footnote-ref-3)
4. *Iepirkuma komisija izslēgšanas noteikuma neattiecināmības pārbaudi veic piedāvājumu atvēršanas dienā un dienā, kad tiek pieņemts iepirkuma komisijas lēmums par sarunu procedūras rezultātu.* [↑](#footnote-ref-4)
5. [*https://eradis.era.europa.eu/safety\_docs/licences/search\_results.aspx*](https://eradis.era.europa.eu/safety_docs/licences/search_results.aspx)*; https://www.vdzti.gov.lv/lv/izsniegtie-drosibas-sertifikati* [↑](#footnote-ref-5)
6. *Vilces pakalpojuma maksa un šīs maksas veidojošo atsevišķo komponenšu izmaksas nedrīkst pārsniegt pretendenta faktiskās izmaksas, kam pieskaitīta samērīga peļņa.*

*Izmaksas par pakalpojuma sniegšanu, kur vilces līdzekļus pierobežas iecirkņos nodrošina pretendents, sadala proporcionāli vilces pakalpojuma pieteicēja un pretendenta starpā atbilstoši pārvesto vagonu kilometru skaitam pierobežas iecirknī.*

*Maksa par publiskās lietošanas dzelzceļa infrastruktūras izmantošanu tiek sadalīta proporcionāli pretendenta un pakalpojuma pieteicēja starpā atbilstoši pārvesto vagonu kilometru skaitam pierobežas iecirknī.* [↑](#footnote-ref-6)
7. [*https://www.ldz.lv/lv/vagonu-uzskaite-un-p%C4%81rrobe%C5%BEu-p%C4%81rvad%C4%81jumi-latvijas-teritorij%C4%81-pierobe%C5%BEas-iecirk%C5%86os*](https://www.ldz.lv/lv/vagonu-uzskaite-un-p%C4%81rrobe%C5%BEu-p%C4%81rvad%C4%81jumi-latvijas-teritorij%C4%81-pierobe%C5%BEas-iecirk%C5%86os) [↑](#footnote-ref-7)